Document ID: 31972R2847

KOMISSION ASETUS (ETY) N:o 2847/72 annettu 29 päivänä joulukuuta 1972 asetusten (ETY) N:o 100/72 ja (ETY) N:o 1897/72 mukauttamisesta uusien jäsenvaltioiden yhteisöön liittymisen vuoksi
EUROOPAN YHTEISÖJEN KOMISSIO, joka
ottaa huomioon uusien jäsenvaltioiden liittymisestä Euroopan talousyhteisöön ja Euroopan atomienergiayhteisöön 22 päivänä tammikuuta 1972 Brysselissä allekirjoitetun sopimuksen(1) ja erityisesti siihen liitetyn asiakirjan(2), jäljempänä `asiakirja`, 153 artiklan,
sekä katsoo, että
asiakirjan 30 artiklan nojalla eläinten ruokintaan tarkoitetun sokerin denaturoinnin soveltamista koskevista yksityiskohtaisista säännöistä 14 päivänä tammikuuta 1972 annettu komission asetus (ETY) N:o 100/72(3), sellaisena kuin se on muutettuna asetuksella (ETY) N:o 2351/72(4), sekä jatkuvasta tarjouskilpailusta valkoisen sokerin vientituen vahvistamiseksi 1 päivänä syyskuuta 1972 annettu komission asetus (ETY) N:o 1897/72(5), sellaisena kuin se on muutettuna asetuksella (ETY) N:o 2523/72(6), on mukautettava mainitun asiakirjan liitteessä II määriteltyjen suuntaviivojen mukaisesti; mainittuja asetuksia olisi siten täydennettävä uusien jäsenvaltioiden osalta,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 100/72 16 artiklaan kohta seuraavasti:
"4. Edellä olevassa 2 kohdassa vahvistettua aikarajaa siirretään tuntia aikaisemmaksi Irlannissa ja Yhdistyneessä kuningaskunnassa aikana, jona nämä jäsenvaltiot eivät sovella niin sanottua kesäaikaa."
2 artikla
Lisätään asetuksen (ETY) N:o 100/72 25 artiklan 1 kohtaan toisinnot seuraavasti:
"denatured sugar"
"denatureret sukker".
3 artikla
Lisätään asetuksen (ETY) N:o 1897/72 4 artiklan 4 kohtaan alakohta seuraavasti:
"Aikana, jona Irlannissa ja Yhdistyneessä kuningaskunnassa ei sovelleta niin sanottua kesäaikaa, edellisissä kohdissa vahvistettuja aikarajoja pidetään näissä jäsenvaltioissa tunnilla aikaisemmaksi siirrettyinä."
4 artikla
Tämä asetus tulee voimaan 1 päivänä tammikuuta 1973.
Sitä sovelletaan 1 päivästä helmikuuta 1973.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä joulukuuta 1972.

Labels: 18
17
15